recursal/SuperWikiNEXT-32B huggingface dataset:
Balanserende stener i Matobo nasjonalpark
**Balanserende stener** finnes i flere deler av Zimbabwe. De er spesielt synlige i Matobo nasjonalpark og nær landsbyen Epworth, sørøst for Harare. Formasjonene kommer av naturlig erosjon og finnes i en perfekt balansert tilstand uten annen støtte. Deres popularitet vokste da Zimbabwes sentralbank avbildet en slik formasjon på den siste serien av Zimbabwes pengesedler.

Opprinnelse
-----------

Balanserende stener finnes flere steder i Zimbabwe. De ble dannet da gammel granitt ble utsatt for forvitring og de mykere bergarter eroderte. De sees i form av store kantede blokker av granitt stablet oppå og ved siden av hverandre, danner søyler og stabler, som et barns byggesteiner. To fremtredende formasjoner finnes i Matapos og Epworth.

### Matopos

Et minimum av fem naturlige steiner har dannet formasjoner i Matopos Hills, som er en del av Matopos National Park midt i Zimbabwe. De har eksistert siden steinalderen og har bidratt til utvikling av helleristninger i det sørlige Afrika, utvikling av religiøse tradisjoner i området og til utvikling av Mwari-religionen. UNESCO har satt området i Matopos som del av deres verdensarvliste.

### Epworth

Balanserende stener i Epworth som er avbildet på Zimbabwe’s pengesedler
Flere berømte balanserende stenformasjoner ligger 13 km sørøst for Harare, på Chiremba Road. Disse oppnådde berømmelse da en av formasjonene ble avbildet på Zimbabwes pengesedler.

Referanser
----------

1. ↑  Paul Murray. *Zimbabwe*. Bradt Travel Guides. ISBN 978-1-84162-295-8. Besøkt 11. februar 2011.
2. ↑  «Matobo Hills:Brief Description». Unesco.org. Besøkt 11. februar 2011.
3. ↑  «Balancing Rocks». Fortune City. Arkivert fra originalen 17. august 2009. Besøkt 11. februar 2011.
**Balbir Singh sr.** (født 10. oktober 1924 i Haripur Khalsa i Punjab i Britisk India, død 25. mai 2020 i Mohali) var en indisk landhockeyspiller som deltok i flere olympiske leker, 1948 i London, 1952 i Helsingfors, 1956 i Melbourne.

Singh ble olympisk mester i landhockey under OL 1948 i London. Han var med på det indiske laget som vant landhockeyturneringen. Det var 13 lag med i turneringen og India vant sine tre kamper i gruppespillet med sammenlagt 19-1. I semifinalen slo de Nederland 2-1 og i finalen Storbritannia 4-0.

Fire år senere, under OL 1952 i Helsingfors, vant han sin andre olympiske gullmedalje i landhockey. India vant semifinalen 3-1 over Storbritannia og i finalen beseiret de Nederland 6-1.

Singh vant sin tredje olympiske gullmedalje under sommer-OL 1956 i Melbourne. Etter å ha vunnet semifinalen 1-0 over Tyskland vant India finalen over Pakistan 1-0.

Han ble hedret med den indiske offisielle sivile utmerkelse Padma Shri for sin innsats.

OL-medaljer
-----------

* 1948 Storbritannias flagg London - Gull **Gull** i landhockey Indias flagg India
* 1952 Finlands flagg Helsingfors - Gull **Gull** i landhockey Indias flagg India
* 1956 Australias flagg Melbourne - Gull **Gull** i landhockey Indias flagg India

Referanser
----------

1. 1 2   hockeyindia.org, besøkt 15. november 2018[Hentet fra Wikidata]
2. ↑   «End of an era: Hockey legend Balbir Singh Sr dies»[Hentet fra Wikidata]
3. ↑   www.thehindu.com, besøkt 15. november 2018[Hentet fra Wikidata]

Eksterne lenker
---------------

* (en) Balbir Singh – Olympics.com Rediger på Wikidata

* (en) Balbir Singh – Olympic.org Rediger på Wikidata

* (en) Balbir Singh – Olympedia Rediger på Wikidata

* (en) Balbir Singh – Sports-Reference (OL-resultater – arkivert) Rediger på Wikidata

* (en) Balbir Singh – databaseOlympics.com (arkivert) Rediger på Wikidata

* (en) Balbir Singh – FIH Rediger på Wikidata

|  |  |
| --- | --- |
| Oppslagsverk/autoritetsdata | VIAF **·** GND
 |
**Bankenes sikringsfond** administrerer innskuddsgarantien som garanterer for innskudd i norske banker. Bankenes sikringsfond er regulert av lov om Bankenes sikringsfond av 23. mars 2018 og finansforetaksloven av 10. april 2015 kapittel 19 og kapittel 20 og ble etablert 1. juli 2004 etter en sammenslåing av **Forretningsbankenes sikringsfond** og **Sparebankenes sikringsfond**. Sparebankenes sikringsfond har historikk tilbake til 1921 hvor sikringsordningen var et frivillig tilbud.

Alle banker med norsk bankkonsesjon er pliktig til å være medlem av Bankenes sikringsfond, mens for filialer av utenlandske banker er medlemskap frivillig. Innskudd i medlemsbankene er sikret med inntil to millioner kroner per innskyter per bank. Hvis en kunde har innskudd i flere banker, gjelder grensen på to millioner for hver av bankene. Om innskyteren er en privatperson eller en juridisk person er uten betydning. Garantibeløpet utbetales til kunden innen syv arbeidsdager etter at Finansdepartementet har vedtatt å avvikle banken.

Innskuddsgarantien har noen unntak, blant annet omfattes ikke innskudd fra andre kredittinstitusjoner eller fra offentlig myndighet. Innskudd av utbytte ved transaksjoner som etter rettskraftig dom er i strid med lovgivningen om hvitvasking av penger eller finansiering av terrorvirksomhet er heller ikke omfattet av innskuddsgarantien. 

Alle banker hjemmehørende i EØS-området har ordninger som sikrer innskuddene. Fra 1. januar 2011 ble innskuddsgarantidekningen i EU harmonisert til 100 000 euro.

Eksterne lenker
---------------

* Bankenes sikringsfonds hjemmeside
* Bankenes sikringsfonds hjemmeside; medlemmer
* «Lov om finansforetak og finanskonsern (finansforetaksloven) - Lovdata». *lovdata.no*.
* EU-direktivet
* Regjeringen: Den norske innskuddsgarantiordningen
* Finanstilsynet: Krisehåndtering
* Norges Bank: Krisehandtering

|  |  |
| --- | --- |
| Oppslagsverk/autoritetsdata | Brønnøysundregistrene
 |
**Balbir Singh** (født 8. august 1942 i Sansarpur i Punjab i India, død 28. februar 2020 samme sted) var en indisk landhockeyspiller som deltok i de olympiske leker i 1968 i Mexico by.

Singh vant en olympisk bronsemedalje i landhockey under Sommer-OL 1968 i Mexico by. Han var med på det indiske laget som kom på tredjeplass i landhockeyturneringen, bak Pakistan og Australia. India tapte semifinalen 1-2 mot Australia, men vant bronsefinalen 2-1 over Vest-Tyskland. Singh spilte én kamp i OL-turneringen.

Han har mottatt den indiske utmerkelsen Padma Shri for sitt sportslige virke.[]

OL-medaljer
-----------

* 1968 Mexicos flagg Mexico by - Bronse Bronse i landhockey Indias flagg India

Referanser
----------

1. ↑   «Former India Hockey Player Balbir Singh Kullar Dies At 77», verkets språk engelsk[Hentet fra Wikidata]

Eksterne lenker
---------------

* (en) Balbir Singh – Olympics.com Rediger på Wikidata

* (en) Balbir Singh – Olympic.org Rediger på Wikidata

* (en) Balbir Singh – Olympedia Rediger på Wikidata

* (en) Balbir Singh – Sports-Reference (OL-resultater – arkivert) Rediger på Wikidata
**Olof Wilhelm Peterson-Berger** (født 27. februar 1867 i Ullånger i Ångermanland, død 3. desember 1942 i Östersund) var en svensk komponist og musikkskribent.

Peterson-Berger er kanskje mest kjent for en rekke avholdte pianostykker i nasjonalromantisk stil (samlingen «Frösöblomster», med de ofte spilte «Vid Frösö kyrka» og «Sommarsång»). Han var framfor alt påvirket av Edvard Grieg og Richard Wagner. Han komponerte fem symfonier, blant annet «Sunnanfärd» (nr 2) og «Same Ätnam» (nr 3). Peterson-Bergers fiolinkonsert er sett på som det beste av orkesterverkene hans. Det har ofte vært sagt at han hadde sine mangler på dette området, men på den andre siden var han original og ukonvesjonell. Han var også operakomponist, mest kjent for *Ran* (1903) og *Arnljot* (1910), «den svenske nasjonaloperaen». Den sistnevnte blir ennå i dag framfør som taledrama med musikkinslag på Arnljotlägden nær Peterson-Bergers hjem *Sommarhagen* på Frösön i Jämtland. En kortere periode jobbet han som operaregissør. Han tonesatte mange dikt av nordiske forfattere, blant annet Erik Axel Karlfeldt (f.eks. *«Aspåkerspolska»*). Peterson-Berger var også en skarp og omstridt musikkritiker i *Dagens Nyheter* i årene 1896–1930.

Referanser
----------

1. 1 2   Svenskt biografiskt lexikon, «O Wilhelm Peterson-Berger», Svensk biografisk leksikon-ID 7144[Hentet fra Wikidata]
2. 1 2   Gemeinsame Normdatei, besøkt 29. april 2014[Hentet fra Wikidata]
3. 1 2   Autorités BnF, data.bnf.fr, besøkt 10. oktober 2015[Hentet fra Wikidata]
4. ↑   Gemeinsame Normdatei, besøkt 31. desember 2014[Hentet fra Wikidata]

Eksterne lenker
---------------

* Offisielt nettsted Rediger på Wikidata

* (en) Wilhelm Peterson-Berger – kategori av bilder, video eller lyd på Commons Rediger på Wikidata
* (en) Wilhelm Peterson-Berger på Discogs Rediger på Wikidata

* (en) Wilhelm Peterson-Berger på MusicBrainz Rediger på Wikidata

* (en) Wilhelm Peterson-Berger på Spotify Rediger på Wikidata
* 
* 
* Svensk musik
* 
* 
* 

  


|  |  |
| --- | --- |
| Oppslagsverk/autoritetsdata | Store norske leksikon **·** Store Danske Encyklopædi **·** Svenskt biografiskt lexikon **·** Deutsche Biographie **·** Nationalencyklopedin **·** BIBSYS **·** Geni **·** VIAF **·** GND **·** LCCN **·** ISNI **·** BNF **·** BNF (data) **·** LIBRIS **·** SUDOC **·** NDL **·** NKC **·** BBC Things **·** MusicBrainz **·** Discogs
 |
**Furukamelhalsflue** *(Raphidia ophiopsis)* er en av kamelhalsfluene (Raphidioptera), de kjennes lett på den lange «halsen». Det er bare tre arter i Norge.

Utbredelse
----------

Furukamelhalsflue er utbredt i hele Norge, men er sjelden.

Utseende
--------

Furukamelhalsflue er litt mindre enn *R. notata*. Hodet er fremoverrettet, med de bitende munndelene fremover på snuten (prognath). På hodet er det tre punktøyne, i en trekant. Bryststykkets første ledd (prothorax) har en eiendommelig langstrakt form og minner om en hals, herav navnet kamelhalsflue.

Både fram og bakvingen har normal form og er like å se til. Under vingemerket på framvingen,finnes tre celler som er plassert side ved side, på skrå, under hverandre. Vingemerket (pterostigma) er kort og mørkt, like langt som høyt, og har vanligvis en skråribbe.

I Norge er det tre arter kamelhalsfluer, som kan bestemmes ut fra ytre karakterer. Lengre sør i Europa og andre steder i verden, hvor artsantallet er høyere må kamelhalsfluer artsbestemmes ut fra genitaliene.

Levevis
-------

Furukamelhalsflue er rovdyr og lever av andre mindre dyr, som insekter og midder.

Referanser
----------

1. ↑   Artsdatabanken takson-ID 51547, besøkt 13. september 2022[Hentet fra Wikidata]

Kilder
------

* Greve, Lita. 1987. *Nettvinger, Kamelhalsfluer og Mudderfluer.* Norsk entomologisk forening, Norske Insekttabeller nr. 12, 43 sider.

Eksterne lenker
---------------

* (en) *furukamelhalsflue* i Encyclopedia of Life Rediger på Wikidata

* (en) *furukamelhalsflue* i Global Biodiversity Information Facility Rediger på Wikidata

* (no) *furukamelhalsflue* hos Artsdatabanken Rediger på Wikidata

* (sv) *furukamelhalsflue* hos Dyntaxa Rediger på Wikidata

* (en) *furukamelhalsflue* hos Fauna Europaea Rediger på Wikidata

* (en) *furukamelhalsflue* hos NCBI Rediger på Wikidata

* (en) *Kategori:Raphidia ophiopsis* – bilder, video eller lyd på Wikimedia Commons Rediger på Wikidata

* (en) *Raphidia ophiopsis* – galleri av bilder, video eller lyd på Wikimedia Commons Rediger på Wikidata
* Norsk entomologisk forening – for deg som vil vite mer om insekter.
**Chiles kvinnelandslag i fotball** representerer Chile i internasjonal fotball. 

Chile har vært med i Sudamericano Femenino siden starten. I den første turneringen endte de på andreplass av tre lag, godt bak Brasil, men også foran Venezuelas kvinnelandslag i fotball. I neste mesterskap gikk det også bra, da ble det riktignok en tredjeplass bak nykommeren Argentina etter et knepent ettmålstap mot akkurat dem. Deretter gikk det dårligere for Chile ettersom mesterskapene økte i antall og seriøsitet. De havnet sist i sin gruppe i de to siste mesterskapene, og Chile har aldri vært med i Pan-American games. Imidlertid er det grunn til forsiktig optimisme på vegne av U17 og U20-landslagene, som har gjort god innsats regionalt, om enn det ble tre tap for Chiles U20-landslag i VM for U20-landslag på hjemmebane i 2008.

Chile spilte ikke kamper mellom 2006 og 2009, og falt derfor ut av FIFA-rankingen, hvor de hadde ligget rundt 50.-plass. Chile spilte imidlertid seks vennskapskamper i november og desember 2009, og tok en seier: 1–0 mot 2007 års VM-kvartfinalist Kina, rangert omkring 40 plasser høyere. Chile tapte de øvrige fem kampene: tre mot Mexico, en mot Brasil og en mot Kina, og entret FIFA-rankingen igjen på 48.-plass.

Referanser
----------

1. 1 2  Las 'Rojitas' siguen haciendo historia en Brasil, prensafutbol.cl, hentet 14. desember 2009
2. ↑  FIFA/Coca-Cola Women's World Ranking Arkivert 4. mars 2010 hos Wayback Machine. fifa.com, hentet 22. desember 2009

Eksterne lenker
---------------

* (es) Offisielt nettsted Rediger på Wikidata

* (en) Chile women's national association football team – kategori av bilder, video eller lyd på Commons Rediger på Wikidata

  


| * v
* d
* r
Nasjonale fotballandslag for kvinner i Sør-Amerika (CONMEBOL) |
| --- |
|  | Argentina **·** Bolivia **·** Brasil **·** Chile **·** Colombia **·** Ecuador **·** Paraguay **·** Peru **·** Uruguay **·** Venezuela |  |
**Bankakademiet** var en høgskole for bank- og finansutdanning, etablert i Oslo i 1965. Skolen ble i 1994 fusjonert inn i Handelshøyskolen BI.

Skolen var eid av Sparebankforeningen og Den norske bankforening og var en videreføring av de private *Bankskolen* (fra 1929) og *Den høyere Bankskole* (fra 1948). Skolens utdanning gikk fra først i tre avdelinger, de to første tok ett år, og den tredje avdelingen, *høyskoleavdelingen*, var fireårig.

Bankansatte i Norge hadde en periode tariffestet rett til etterutdanning ved Bankakademiet, og 30 000 bankansatte streiket i én time i juni 1989 mot varslene om at akademiet skulle legges ned. Bankakademiet hadde den gang 20 ansatte og 12 700 deltidsstudenter.

Ved fusjonen med BI i 1994 var det 1 935 deltidsstudenter ved akademiet.

Referanser
----------

1. ↑  Brandt, Ellen (1989). *"Vi satser på kompetanse": opplæringspolitikk i tolv høyteknologi- og servicebedrifter*. Oslo: NAVFs utredningsinstitutt. s. 100-101. ISBN 8272182300.
2. ↑  *Banken og samfunnet: en orientering om penger, økonomi og bank*. Oslo: Forretningsbankenes felleskontor. 1969. s. 101-102.

  

Portal: Oslo
**Bankenes BetalingsSentral AS** (**BBS**) fusjonerte med sin danske motpart Pengeinstitutternes BetalingsSystemer i 2010 til selskapet Nets. 

BBS AS var et norsk aksjeselskap som ble stiftet i 1972. Det ble eid av en rekke banker i fellesskap gjennom selskapet Nordito AS, og selskapets formål var å tilby fellestjenester innen informasjonsteknologi, regningsbetaling, avregning og informasjonstjenester. Selskapet hadde rundt 780 ansatte (2008) i Norge, Sverige og Danmark, og opererte et sentralt nettverk av krypterte serversystemer som sørget for kontooverføringer.

BBS stod bak flere teknologiske nyvinninger innen norsk bankvirksomhet, inkludert Bankgiro, BankAxept, eFaktura og BankID. Selskapets hovedkontor lå på Rommen i Groruddalen.

Eierselskapet
-------------

Nordito AS, som var eneste aksjonær i BBS AS, hadde følgende aksjonærer (per 31. desember 2008):

* DnB Bank ASA: 40,0 %
* Nordea Bank Norge ASA: 10,8 %
* SpareBank 1 SR-Bank: 6,2 %
* SpareBank 1 SMN: 4,8 %
* Danske Bank: 4,4 %
* SpareBank 1 Nord-Norge: 4,4 %
* Eierbankene i SpareBank 1-alliansen 25,7 % og
* sparebanker tilknyttet Terra-Gruppen 4,1 %.

Nordito AS hadde per 31. desember 2008 i alt 125 aksjonærer.

Se også
-------

* Smartkort

Eksterne lenker
---------------

* Offisielt nettsted Rediger på Wikidata

|  |  |
| --- | --- |
| Oppslagsverk/autoritetsdata | VIAF **·** Brønnøysundregistrene
 |
**Chilensk vinpalme** (*Jubaea chilensis*) er en saktevoksende palme fra Chile hvor palmen vokser helt opp til 700-1400 meter over havet, og er den eneste arten i palmeslekten *Jubaea*. Den er lett å gjenkjenne med sin imponerende og massive stamme.

Den utrydningstruete vinpalmen er oppkalt etter Juba I, konge av Numidia, død 46 f.Kr.

Beskrivelse
-----------

Palmen blir inntil 25 meter høy og har fjærformede palmeblader. Chilensk vinpalme sies å være en av de mest kuldeherdige palmene i gruppen med fjærformede blader, og etablerte eksemplar tåler kortvarige temperaturer ned mot -15 grader celsius. En forutsetning for å lyktes er milde vintrer uten langvarig frost, men den trenger ikke spesielt varme somrer for å vokse bra, tåler tørke bra og er godt tilpasset det tempererte klimaet man finner i de sentrale og nordvestlige delene av Europa. 

En voksen palme kan ha en stammediameter på inntil 1,3 meter. Palmebladene blir vanligvis 3-5 meter lange.

Bruksområde
-----------

Frø fra chilensk vinpalme
Sevjen fra palmen ble tidligere brukt til å lage sirup og alkoholholdige drikker av. For å høste sevjen må man felle treet. Dette sammen med at palmen ble felt for å gi plass til bebyggelse og dyrket land har gjort at palmen har vært nær ved å bli utrydningstruet. I dag er palmen delvis vernet i Chile.

Frukten er 2-3cm i diameter og blir solgt på det lokale markedet. Den kan minne noe om en miniatyrutgave av kokosnøtter; den både smaker og lukter som kokos.

Referanser
----------

1. ↑   Hogan, C. Michael (2008): «Chilean Wine Palm: Jubaea chilensis», *GlobalTwitcher.com*, arkivert fra originalen de 17. oktober 2012 av Wayback Machine.

Eksterne lenker
---------------

* (en) *Chilensk vinpalme* i Encyclopedia of Life Rediger på Wikidata

* (en) *Chilensk vinpalme* i Global Biodiversity Information Facility Rediger på Wikidata

* (en) *Chilensk vinpalme* hos ITIS Rediger på Wikidata

* (en) *Chilensk vinpalme* hos NCBI Rediger på Wikidata

* (en) *Chilensk vinpalme* hos The International Plant Names Index Rediger på Wikidata

* (en) *Chilensk vinpalme* hos Tropicos Rediger på Wikidata

* (en) *Kategori:Jubaea chilensis* – bilder, video eller lyd på Wikimedia Commons Rediger på Wikidata

* (en) *Jubaea chilensis* – galleri av bilder, video eller lyd på Wikimedia Commons Rediger på Wikidata

* *Jubaea chilensis* – detaljert informasjon på Wikispecies Rediger på Wikidata
**Rongøyna** er ei øy i Øygarden kommune. Øya har broforbindelse til Bergen via Sotra.

To skoler er plassert på Rong; Rong skule for 1-7 klasse for elever fra Rong, og Øygarden Ungdomskule som er felles ungdomsskole for hele Øygarden.

Natur
-----

Breivikmarka myrområde er et ganske stort myrområde uten inngrep, mellom Breiviki og Rongaloptet/Ormhilleren på Rongøyna. Tjern i nordvestre delen av lokaliteten med forekomst av den sjeldne buntsivaks.

Rongaloptet kystlyngheiområde med rikt innslag av purpurlyng. Avgrensa i nord av Rongaloptet, som i seg selv har element av berg med tilhørende flora, i vest/nordvest av gangveg til Ormhilleren friluftsområde, mot øst av sig/myrdrag mot Rongesundbrua og i sør av Ormhilleren/Insta Glosviki. Særlig i sør- og vestvende, tørre hellinger på berg med tynt jorddekke finner en innslag av purpurlyng, avbrutt av våtere myrdrag. Som ellers i lyngheiområdene i Øygarden er vegetasjonen avbrutt av nakne knauser og berg. Området er truet av gjengroing av buskfuru. På grunn av gjengroinga av lyngheiene har områder med dominans/betydelig innslag av purpurlyng etterhvert blitt sjeldnere i Øygarden.

Referanser
----------

1. ↑  «O. Rygh: Norske Gaardnavne». *www.dokpro.uio.no*. Besøkt 30. april 2016.
2. ↑  «O. Rygh: Norske Gaardnavne». *www.dokpro.uio.no*. Besøkt 30. april 2016.

Eksterne lenker
---------------

* Dokumetasjons-prosjektet (UiB) - Førhistoriske minne på Rong

|  |  |
| --- | --- |
| Oppslagsverk/autoritetsdata | Store norske leksikon **·** GeoNames **·** Sentralt stedsnavnregister
 |
**Ronald William Dix**, vanligvis kalt **Ronnie Dix**, (født 5. september 1912 i Bristol, Sørvest-England, England, død 2. april 1998 i Bristol, England) er en tidligere engelsk landslagsspiller i fotball som spilte for seks engelske klubber i årene 1928 til 1949. 

Dix spilte 1 landskamp for England.

Biografi
--------

Ronnie Dix debuterte for Bristol Rovers i en ligakamp mot Charlton Athletic. Dette skjedde den 25. februar 1928 da han bare var 15 år og 173 dager gammel. Uka etter scoret han sitt første ligamål, og da han ble 17 år skrev han under på en profesjonell kontrakt med Bristol Rovers. I mai 1932 gikk han til Blackburn Rovers før han året etter signerte for Aston Villa. Han ble i klubben fra Birmingham i fire sesonger, deretter ble Derby County hans neste stoppested.

Mens Dix spilte for Derby fikk han også sin engelske landslagsdebut, og det skjedde 9. november 1938 i en landskamp mot Norge. England vant kampen 4-0 og Dix scoret ett av Englands mål. Sommeren 1939 gikk han til Tottenham Hotspur for £5 000, men etter bare tre kamper for Tottenham brøt andre verdenskrig ut og all ligaspill i England ble stoppet. Han fortsatte sin fotballkarriere etter krigen, og i november 1947 skrev han under for Reading. Etter to sesonger i Reading la han opp sommeren 1949.

Karriere som fotballspiller
---------------------------

### Landslagskarriere for England

|
|  |
| Landskamp | Motstander | Tidspunkt | **Sted** | Resultat | Mål | **Klubb** |
| 1 | Norge | 09/11-1938 | Newcastle | 4-0 | 1 | Derby County |

### Klubblag

|
|  |
| Klubb | Klubbforbindelse | Klubbkamper | Ligakamper | Klubbmål | Ligamål | Periode |
| Bristol Rovers | Kontrakt | ? | ? | ? | ? | 02/1928 - 05/1932 |
| Blackburn Rovers | Kontrakt | ? | ? | ? | ? | 05/1932 - 05/1933 |
| Aston Villa | Kontrakt | ? | ? | ? | ? | 05/1933 - 02/1937 |
| Derby County | Kontrakt | 96 | 94 | 35 | 35 | 02/1937 - 06/1939 |
| Tottenham Hotspur | Kontrakt | ? | ? | ? | ? | 06/1939 - 11/1947 |
| Reading | Kontrakt | ? | ? | ? | ? | 11/1947 - 06/1949 |

### Meritter

* Yngste som har spilt ligakamp for Bristol Rovers (15 år og 173 dager).

Kilder
------

* Mortimer, Gerald (2004): *The Who´s Who of DERBY COUNTY*.   
 Breedon Books Publishing, Derby. ISBN 1-85983-409-4
* Rollin, Jack (1998): *ROTHMANS BOOK OF FOOTBALL RECORDS*.   
 Headline Book Publishing, London. ISBN 0-7472-1954-0
* Rollin, Glenda & Rollin, Jack (2006): *SKYSPORTS FOOTBALL YEARBOOK 2006-07*.   
 Headline Book Publishing, London. ISBN 0-7553-1526-X

Eksterne lenker
---------------

* (en) Ronnie Dix – Transfermarkt Rediger på Wikidata

* (en) Ronnie Dix – national-football-teams.com Rediger på Wikidata

* (en) Ronnie Dix – EU-Football.info Rediger på Wikidata

|  |  |
| --- | --- |
| Oppslagsverk/autoritetsdata | Prabook
 |
**B. Metzler seel. Sohn & Co. KGaA**, i dagligtale kalt **Bankhuset Metzler** (*Bankhaus Metzler*), er en tysk privatbank med sete i Frankfurt am Main. Siden 1971 er Friedrich von Metzler den 11. sjefen for banken.

Metzler ble grunnlagt 1674 av Benjamin Metzler som handelsforetak, og 1742 ble banken medlem av Frankfurtbørsen. Siden 1760 konsentrerer foretaket seg utelukkende om bankforretninger.

Banken er en for en vesentlig del en investeringsbank som bistår og gir råd til inn- og utenlandske selskaper ved oppkjøp og fusjoner (*M&A*). Den er en av de 15 største slike rådgivere i Tyskland.

Dessuten omfatter dens virksomhet formuerådgivning og -forvaltning for formuende privatkunder og institusjonskunder. Den utfører også valuta- og aksjehandel, og engasjerer seg i finansieringsrådgivning.

Bankhuset Metzler har filialer eller datterselskaper i München, Stuttgart, Los Angeles (USA), Seattle (USA), Tokyo (Japan) og Dublin (Irland).

Banken tilhører familien Metzler like siden grunnleggelsen – intet annet europeisk selskap er så lenge sammenhengende i familiebesittelse.[]

Friedrich von Metzlers sønn Jakob von Metzler ble drept i 2002 av en mann som ville presse familien Metzler for penger.

Eksterne lenker
---------------

* Bankhuset Metzler

Portal: Tyskland

|  |  |
| --- | --- |
| Oppslagsverk/autoritetsdata | VIAF
 |
***De som beveger verden*** (originaltittel *Atlas Shrugged*) er en skjønnlitterær bok skrevet av den russisk-amerikanske skribenten Ayn Rand. Den ble utgitt i 1957, og oversatt til norsk i 2000 av John Erik Bøe Lindgren.

*De som beveger verden* regnes som Ayn Rands magnum opus, og er på hele 1200 sider. Med sine ca. 645 000 ord er den en av de lengste romaner som er utgitt på noe europeisk språk. I boken kommer forfatterens meninger – om vidt forskjellige tema som metafysikk, epistemologi, etikk, politikk og sex – til uttrykk gjennom en fiktiv historie om Dagny Taggart som leder et jernbaneselskap sammen med sin bror James.

Som en kuriositet kan det nevnes at boken inneholder en karakter som, trass i et svensklydende navn, er norsk. Dette gjelder piraten og filosofen Ragnar Danneskjöld, som er en av hovedpersonene i boken.

Tittelen på boken – *Atlas Shrugged* – har sin opprinnelse i historien om Atlas som bærer verden på sine skuldre. I boken kommer dette poenget klart frem ved at de som bruker sine evner til å skape noe fremstilles som de som bærer verden på sine skuldre, men likevel fordømmes som umoralske, egoistiske pengeutsugere. Forfatterens kritikk av den bestående samfunnsorden er åpenbar, og hun gjør i boken et kraftig forsvar for de verdier hennes lære – objektivismen – hevdes å stå for, deriblant fornuft, egoisme og kapitalisme.

*De som beveger verden* er en bestselger innenfor amerikansk litteratur, og selger fortsatt i tusenvis av eksemplarer i året. Innenfor akademiske kretser har boken derimot blitt stort sett oversett, og boken blir kritisert for å ha liten litterær verdi.

Bokens tre deler har alle blitt filmatisert. Den tredje delen kom på kino i USA i 2014.

Referanser
----------

1. ↑

Portal: Litteratur


|  |  |
| --- | --- |
| Oppslagsverk/autoritetsdata | VIAF **·** OCLC **·** GND **·** BNF **·** BNF (data)
 |
**Joseph Nicolosi** (født 21. januar 1947 i USA, død 8. mars 2017 i California) var en amerikansk psykolog, omstridt på grunn av sine teorier om at homoseksualitet er en tilstand kan behandles ved hjelp av terapi. Han er grunnlegger og leder av Thomas Aquinas Psychological Clinic, i Encino, California, og tidligere president for National Association for Research and Therapy of Homosexuality (NARTH).

Nicolosi har vært en forkjemper for (og selv praktisert) såkalt reparativ terapi i tilknytning til homoseksualitet. Denne terapien har som mål å fjerne homoseksuelle følelser hos mennesker. Nicolosi har beskrevet sine teorier i *Reparative Therapy of Male Homosexuality: A New Clinical Approach* og to andre verk. Nicolosi har på grunnlag av sin forskning konkludert med at homoseksualitet er et produkt av en tilstand han beskriver som en «kjønnsidentitets mangel» («gender-identity deficit»). Denne angivelige tilstanden hos en homoseksuell person skal være forårsaket av en følelse hos dette mennesket av å ha blitt avvist av mennesker av samme kjønn. Nicolosi har en doktorgrad fra California School of Profesional Psychology.

Referanser
----------

1. 1 2   fr.findagrave.com[Hentet fra Wikidata]
2. ↑   Library of Congress Authorities, Library of Congress autoritets-ID n89225025, besøkt 9. november 2019[Hentet fra Wikidata]
3. ↑   www.bostonglobe.com, besøkt 14. mars 2017[Hentet fra Wikidata]
4. ↑  NARTH Officers Arkivert 3. august 2004 hos Wayback Machine.
5. ↑  Joseph Nicolosi, Ph.D. *Reparative Therapy of Male Homosexuality*, Rowman & Littlefield, 2004, ISBN 0-7657-0142-1

|  |  |
| --- | --- |
| Oppslagsverk/autoritetsdata | BIBSYS **·** Geni **·** VIAF **·** GND **·** LCCN **·** ISNI **·** BNF **·** BNF (data) **·** ICCU **·** BNE
 |
**Ålfjorden** er en 27 kilometer lang sidefjord til Bjoafjorden og Hardangerfjorden langs fylkesgrensa mellom Vestland og Rogaland i kommunene Sveio og Vindafjord (tidligere Ølen kommune). Den innerste delen av fjorden ligger i Tysvær kommune.

Fjorden har innløp i nord mellom Bjoaneset ved bygda Svolland i øst og Kvitanes på Tittlesnes i vest. Fjorden går så rett sørover og et stykke inn i fjorden ligger Årvik i ei bukt på østsida. 5 kilometer lenger inn i fjorden ligger Vikebygd på østsida ved vika Vikevik. På vestsida ligger bare de mindre bygdene Framnes, Oa og Erve. 

Ved Erve strekker Ervebukta seg 3 kilometer vestover og er nesten som en liten sidefjord å regne. På det smaleste er bukta bare 25 meter brei og her krysser fylkesvei 1 over ei 55 meter lang bru. Innløpet til Ervebukta heter Ervesundet og 2 kilometer lenger sør snur Ålfjorden brått vestover og deler seg så i flere grener. Nordover går en rekke våger. Vågavågen går nordover til Storevågen. Sør for Vågavågen går Nordre Vågen rett vestover, mens Søre Vågen går sørvestover. Sør for Søre Vågen ligger Fjonvika ved Fjon. Selve Ålfjorden snur rett sørover igjen og går inn til Sunnfør i Tysvær. Den innerste delen av fjorden blir kalt Sundførfjorden.

Referanser
----------

1. ↑  Ålfjorden på Norgeskart.no fra Statens kartverk

|  |  |
| --- | --- |
| Oppslagsverk/autoritetsdata | Store norske leksikon **·** GeoNames **·** Sentralt stedsnavnregister
 |
***På to hjul i ville vesten*** (originaltittel: *Timerider: The Adventure of Lyle Swann*) er en amerikansk science fiction-westernfilm fra 1982 regissert av William Dear. Hovedrollen spilles av Fred Ward, mens sentrale biroller spilles av Peter Coyote, Belinda Bauer og Ed Lauter.

Handling
--------

Et hemmelig vitenskapelig forsøk på å snu tidsstrømmen pågår ute i Californias ørkenen. Samtidig med dette er den kjente motorsykkelføreren Lyle Swann med på et ørkenløp i samme område. Han leder suverent, men alt endres da han kjører inn i en "tidsstråle" forårsaket av forsøket. Denne strålen bringer ham 105 år tilbake i tiden. Der forsøker han å få radiokontakt med teknikeren sin, men oppnår ikke svar. Swan forstår heller ikke at han har havnet i en helt annen tid. Innbyggerne i det gamle vesten har aldri sett et moderne kjøretøy og regner ham nærmest som djevelen selv. Til tross for dette får han hjelp av en vakker kvinne og sammen prøver de å stå imot banden som vil stjele «stålhesten». På slutten oppstår det en duell mellom Swann og lederen for banden. I siste minutt reddes han og blir transportert tilbake til sin egen tid.

Om filmen
---------

*På to hjul i ville vesten* fikk blandet mottakelse fra kritikerne. På nettstedet The SF, Horror and Fantasy Film Review får den en noe lunken omtale og de skriver blant annet at filmen hadde et lovende og interessant utgangspunkt, men at den etterhvert henfaller til en western-klisje. De gir heller ikke skuespillerprestasjonene de beste skussmål.

I rollene
---------

(utvalg)

* Fred Ward .... Lyle Swann
* Belinda Bauer .... Claire Cygne
* Peter Coyote .... Porter Reese
* Richard Masur .... Claude Dorsett
* Tracey Walter .... Carl Dorsett
* Ed Lauter .... Padre
* L.Q. Jones .... Ben Potter
* Chris Mulkey .... Daniels
* Macon McCalman .... Dr. Sam

Referanser
----------

1. ↑  Scheib, Richard (1994). «Timerider». The SF, Horror and Fantasy Film Review. Besøkt 21. mai 2008. «*Instead the film just plods through a series of variations on the usual cliches of the Western...*»

Eksterne lenker
---------------

* (en) *På to hjul i ville vesten* på Internet Movie Database Rediger på Wikidata

* (no) *På to hjul i ville vesten* hos Filmfront Rediger på Wikidata

* (en) *På to hjul i ville vesten* på AllMovie Rediger på Wikidata

* (fr) *På to hjul i ville vesten* på Allociné Rediger på Wikidata

* (nl) *På to hjul i ville vesten* på MovieMeter Rediger på Wikidata

* (en) *På to hjul i ville vesten* på Turner Classic Movies Rediger på Wikidata

* (en) *På to hjul i ville vesten* på American Film Institute Rediger på Wikidata

* (en) *På to hjul i ville vesten* på Rotten Tomatoes Rediger på Wikidata
**CWIN** **Balika Peace Home** er et barnehjem for jenter som har opplevd mishandling, barnearbeid, er blitt forlatt av foreldrene, eller andre tragiske hendelser. Barnehjemmet ligger i Nepals hovedstad, Kathmandu.

Oppdraget på Balika Peace Home er å redde barn og unge som er rammet av omsorgssvikt, barnearbeid og seksuelle overgrep. Noen av jentene kan etter noen måneder reise hjem fordi familiene går med på en løsning der CWIN følger opp gjenforeningen. Andre ganger er det umulig og flere jenter blir på Balika i mange år. Når disse jentene fyller 18 år hjelper CWIN dem med bolig og arbeid, og de besøkes regelmessig i flere år.

 CWIN Balika Peace HomeCWIN Balika Peace Home
Balika Peace Home har mange funksjoner og tilbud:

* Krisesenter for jenter i nød
* Rådgivningsvirksomhet og samtaleterapi
* Juridisk bistand
* Gjenoppretting av kontakten mellom jenter som har blitt reddet fra prostitusjon, og deres familier
* Bevisstgjøring på barns rettigheter både i lokalsamfunnet og på det nasjonale plan
* Utdanning via leseferdigheter og yrkesopplæring, helse og hygiene
* Sportsaktiviteter og gateteater i parker, fabrikker, templer og slumområder
* Kampanjer, utstillinger og opptog
* Kartlegging og dokumentasjon av situasjonen til jenter som lever i slummene i Katmandu-området

 Bygget, Balika Peace HomeBygget til Balika Peace Home
Målgruppen er jenter fra gatene og slummen, jenter som har vært barnearbeidere og blitt utnyttet på ulike måter, jenter forlatt av sine mødre, jenter med mødre i fengsel, samt seksuelt misbrukte eller tidligere prostituerte jenter. Gjennom samtaleterapi, utdanning og opplæring søker prosjektet å bidra til og skape trygge rammer rundt jentene, og bidra til at jentene kan klare å stå på egne bein. CWIN følger opp og har kontakt med jentene også etter at de har forlatt senteret.

Balika har en kapasitet på å ta imot 120 barn pr. år, med rehabilitering av 75 barn. Jentene får støtte og omsorg på jentehjemmet, støtte som omfatter husrom, psykososial rådgivning, juridisk bistand og hjelp til å gjenforenes med familie og lokalsamfunn. I tillegg får mange av jentene yrkesopplæring og skolegang som gjør det mulig for dem ta igjen noe av det de har gått glipp av.

Balika er ikke noe alminnelig barnehjem der barn blir boende over lengre tid, men et sted for jentene å få hjelp til å begynne å bygge et bedre liv. CWIN samarbeider med mange andre organisasjoner som kan tilby ulike muligheter, og omplasserer jentene til de tilbudene som er best tilpasset den enkeltes spesielle behov .

Her får mishandlede jenter en ny sjanse. Med utdanning, veiledning og terapi blir jenter trygge og selvstendige. Jenter i Nepal er svært utsatt for overgrep og diskriminering.

Referanser
----------

1. ↑  «CWIN (Child Workers in Nepal)». 01.08.2011. Arkivert fra originalen 4. mars 2016. Besøkt 11. januar 2016.
2. ↑  «Jenter diskrimineres | FORUT». *www.forut.no*. Arkivert fra originalen 4. mars 2016. Besøkt 11. januar 2016.
**Arild Rossebø** (født 24. januar 1974 i Haugesund) er en norsk forfatter, skater, pedagog og redaktør.

Rossebø har studert ved Skrivekunstakademiet i Hordaland og Forfatterstudiet i Bø. Han har vært bidragsyter til flere tidsskrifter, deriblant *Vinduet* og *Kraftsentrum*.

Rossebø har arbeidet som lærer, i barnevernet, virket som litteraturanmelder i Bergens Tidende. og turnert i Den kulturelle skolesekken. 

Han har jobbet som prosjektleder og litterær rådgiver i organisasjonen «Leser søker bok», og som redaktør for barne- og ungdomsbøker i Gyldendal forlag og i IKO-Forlaget. Han er medeier i forlaget Belhamel Press AS. 

For tiden er han redaktør for barne- og ungdomsbøker i Bonnier Norsk Forlag.

I 2011 kom barneboka «David Skater», og i 2013 kom oppfølgeren «Knekt brett». Begge på Cappelen Damm.

I 2022 fikk han utgitt sin første roman, «Den siste komle», på Flamme forlag.

Bibliografi
-----------

* *David Skater*. Cappelen Damm. 2011. ISBN 9788202335076.
* *Knekt brett*. Cappelen Damm. 2013. ISBN 9788202422479.
* *Den siste komle*. Flamme forlag. 2022. ISBN 978-82-8288-461-7.

Referanser
----------

1. ↑  «Bare pinlig». *www.bt.no*. Besøkt 28. desember 2022.

Kilder
------

* Presentasjon av Arild Rossebø i Forfatterkatalogen på Forfattersentrums nettsider

Eksterne lenker
---------------

* Forfatterside hos Cappelen Damm
* 
* 
* Intervju hos Bergen Student-TV
* Ny NBU-medlem: Arild Rossebø
* Rullebrettets metafysikk (Morgenbladet)
* Dette er ditt liv, Arild Rossebø

  


|  |  |
| --- | --- |
| Oppslagsverk/autoritetsdata | BIBSYS **·** VIAF **·** ISNI
 |
Gården Hov (tunet på bruk 1) sett fra fjellet Knausen  Foto: Harald Oppedal 
**Hov** er navnet på gårdsnummer 17 i Gaular kommune. Gården ligger langt oppe (øst) i Eldalsdalen og grenser med gårdene Mjell i øst og Gjermundstad i vest. Gården er delt opp i flere bruk, og det blir fortsatt drevet med jordbruk på de fleste. Noen av brukene som hører under Hov er:

* Gnr. 17, Bnr. 1 – Hov.
* Gnr 17, Bnr. 2 – Hola
* Gnr 17, Bnr. 3 – Hovslåtten
* Gnr 17, Bnr. 4 – Indre Hov, også kalt Øvreslåttene
* Gnr 17, Bnr. 6 – Indrebø-plassen / Vassenden
* Gnr 17, Bnr. 12 – Flatheim
* Gnr 17, Bnr. 18 – Lyngtun, ved dette bruket ligger Hov Hyttegrend

Rv 13 passerer forbi Hov og dannet tidligere grunnlaget for bensinstasjon og pensjonatdrift ved Bnr.12. Veien over Gaularfjellet var tidligere hovedåre mellom Sunnfjord og Sogn, men trafikken minket når nye veier kom (Høyangertunnelen), og driften ble da nedlagt. Hov Hyttegrend er et overnattingssted med fokus på hytteutleie og ligger plassert ved Litlevatnet.


|  |  |
| --- | --- |
| Oppslagsverk/autoritetsdata | Sentralt stedsnavnregister
 |
Jo Gjendes gravstøtte på Vågå kirkegård.
**Jo Gjende** (født 1794, død 27. februar 1884) var en norsk jeger og friluftsmann.

Jo Gjende ble født i Vågå i Gudbrandsdalen som sønn av Tjøstolv Olsson (død 1797) på Sygard Kleppe i Vågå og Marit Pedersdatter (død 1798) fra Horgen i Heidal og hadde fire søsken. Faren var en rabulist, og ble kalt «Galn-Tjøstolv». Han ble døpt **Jo Tjøstolvsson** 24. august 1794. Fra 1798 til 1818 bodde han hos en morsøster på Heringstad i Heidal og overtok senere gården.

Jo Gjende var en kjent reinjeger og skarpskytter i Jotunheimen, bygde flere buer ved Gjende, og flyttet også dit i 1842. På Skarvflye plasserte han en selvlaget «vindsnelle» i tre og metall, visstnok for å skremme reinen, slik at den ikke drev langt til fjells. Denne snellen ble i 1901 gjenfunnet av Thomas Bonnevie. I 1850 kjøpte han fjellgården Brurusten i Murudalen fra Jakob Kleiven. På sine eldre dager fikk han navnet John Gjendin, senere Jo Gjende.

Gjende var skeptisk til etablert kristendom, men opptatt av naturfilosofi, som han forsvarte i diskusjon med en lokal prest. Han ble derfor oppfattet som en fritenker. I jaktmiljøet ble han også oppfattet som nyansert, da han kun jaktet reinsbukk på grunn av egne oppfatninger om at denne var skadelig for bestanden. 

Gjende døde på gården Brurusten i Murudalen og ble gravlagt på Vågå kirkegård. På gravstedet er det reist en minnestein i kleber, som viser en villreinflokk i sprang etter en tegning av Gerhard Munthe. 23. oktober 2010 ble det også avduket et minnesmerke over Jo Gjende ved Håndverkstunet i Heidal. Statuen er utformet av Raufoss-kunstneren Roald Høgberget.

Omtale og kilder
----------------

* (no) Jo Gjende i Norsk biografisk leksikon
* Jacob Bøckmann Barth (1991). Mageli, Torgeir, red. *Jo Gjende 1794 - 1884 : fjellmann og jeger*. Dølaringen boklag. ISBN 8290072406. . Inneholder Barths artikkel «John Gjendin (en biographisk skitse)»; fra *Norsk Jæger- og Fisker-Forenings tidsskrift*, 1873.
* Ivar Kleiven; i bøkene *I gamle Daagaa* og *I Heimegrendi*.
* Hohle, Per (1983). «Jo Gjende – storjeger og livsfilosof». *Mennesker i naturen*. [Oslo]: NKS-forlaget. s. 31-46. ISBN 8250803558.
* Trygve M. Røer: *I Emanuel Mohn og Jo Gjendes fotspor, eller Historien om en vindmølle, og litt til*, Sollia forlag, 2004.
* Steen, Johan B. (1999). *Jegeren Jo*. [Oslo]: Gyldendal. ISBN 8276431674.
* Steen, Tryggve B. (1959). *Jo Gjende og hans samtid*. Oslo: Tanum.
* Møller, Arvid (1979). *Jo Gjende*. [Oslo]: Cappelen. ISBN 8202044308.

Skuespill
* Ørjasæter, Tore (1917). *Jo Gjende*. Kristiania: Norli.
* Caspari, Theodor (1905). *Vildren, et livsbillede fra høifjeldet*. Kristiania: Norske Aktieforlag.
* Mulig modell for *Peer Gynt* av Henrik Ibsen.

|  |  |
| --- | --- |
| Oppslagsverk/autoritetsdata | Store norske leksikon **·** Norsk biografisk leksikon **·** Prabook **·** VIAF **·** LCCN
 |
Texcocosjøen i 1519
Texcocosjøen i dag. Det meste av området på bildet tilhører Atenco kommune, mens Ecatepec og El Caracol ses øverst. Foto: Haakon S. Krohn 
**Texcocosjøen** er en nå nesten uttørka innsjø i Mexico. Den dekket en stor del av Mexicodalen, og var den største av fem innsjøer som var forbundet med hverandre. De øvrige var Xaltocan, Zumpango, Chalco og Xochimilco. Alle lå mellom 2 270 og 2 750 meter over havet. Texcocosjøen var en endorheisk innsjø.

Den aztekiske byen Tenochtitlán ble grunnlagt på en øy i Texcocosjøen i 1325, på stedet hvor Mexico by ligger i dag. Aztekerne utvidet øya og bygde demninger for å skille saltvannet i innsjøen fra regnvannet.

I dag benyttes navnet Texcocosjøen om et lite område omgitt av saltmarsker fire kilometer øst for Mexico by.

Den spesielle spiralformede landskapsformasjonen El Caracol ble dannet av sedimenter fra Texcocosjøen. 

|  |  |
| --- | --- |
| Oppslagsverk/autoritetsdata | Encyclopædia Britannica **·** NKC **·** GeoNames
 |
Tegning av Texas Ranger
**Texas Ranger Division** er en politimyndighet med vid jurisdiksjon i Texas. De har base i Austin. 

Gjennom årene har Texas Rangers etterforsket forbrytelser som spenner fra mord til politisk korrupsjon, fungert som opprørspoliti og detektiver, beskyttet guvernøren i Texas, sporet opp flyktninger, og fungert som en paramilitær styrke. Enheten er den nest eldste statlige politimyndighet i Nord-Amerika med delstatsjurisdiksjon. Rangers har tatt del i mange av de viktigste hendelsene i Texas sin historie, og har vært involvert i noen av de mest kjente straffesaker i det ville vesten, slik som revolvermannen, og en av Texas dødeligste fredløse, John Wesley Hardin, bankraner Sam Bass, og de fredløse Bonnie og Clyde. 

Dusinvis av bøker er blitt skrevet om Texas Rangers, både faglitteratur og romaner. Det er et museum dedikert til Texas Rangers som ligger i Waco.

Historie
--------

The Texas Rangers ble uoffisielt opprettet i 1823 da Stephen F. Austin ansatte ti menn til å opptre som Texas Rangers for å beskytte 600-700 nylig bosatte familier som kom til Texas etter den meksikanske uavhengighetskrigen. Størrelsen på Texas Rangers ble økt til 150 personer av Sam Houston, president i 1841, og ble formelt konstituert den 17. oktober 1835. Mange Texas Rangers vervet for å kjempe for Konføderasjonen etter løsrivelsen av Texas fra USA i 1861 under den amerikanske borgerkrigen. Siden 1935 har Texas Rangers tilhørt Texas Department of Public Safety. Siden etableringen skal over 100 Texas Rangers ha dødd på jobb.

Se også
-------

* Sheriff

Referanser
----------

1. ↑  Om Texas Rangers

Eksterne lenker
---------------

* (en) Offisielt nettsted Rediger på Wikidata

* (en) Texas Ranger Division – kategori av bilder, video eller lyd på Commons Rediger på Wikidata

|  |  |
| --- | --- |
| Oppslagsverk/autoritetsdata | Encyclopædia Britannica **·** VIAF **·** GND **·** LCCN **·** ISNI **·** BNF **·** BNF (data) **·** SUDOC
 |
**Hova** er et tettsted i Gullspång kommune i Västra Götalands län i landskapet Västergötland i Sverige. Det ligger cirka 30 kilometer nordøst for Mariestad og 20 kilometer nord for Töreboda. I 2010 hadde tettstedet 1 288 innbyggere.

I praksis er stedet centralort for kommunen, ettersom de fleste administrative funksjoner finnes her. Men man unngår å bruke begrepet og omtaler Hova som et av to viktige tettsteder i kommunen. Det andre tettstedet er Gullspång.

E20 går gjennom Hova, som også har en jernbanestasjon på Kinnekullebanan. Den kjente manager for ABBA, Stikkan Anderson er fra Hova.

Historie
--------

Slaget ved Hova er en viktig historisk hendelse i Sverige. 14. juni 1275 beseiret Magnus Ladulås og hans bror Erik sin bror, daværende konge, Valdemar Birgersson med hjelp av danske leiesoldater. Magnus Ladulås ble deretter konge i perioden fra 1275 til 1290. Hendelsen markeres med en ukes festligheter i Hova hvert år, den såkalte ridderuken.

Referanser
----------

1. 1 2   (på sv) *Statistiska tätorter 2020, befolkning, landareal, befolkningstäthet per tätort*, Statistiska centralbyrån, 24. november 2021, Wikidata Q112914414,
2. ↑  «Sveriges tätorter 2010» (PDF). Statistiska centralbyrån. Arkivert fra originalen (PDF) 16. juni 2011. Besøkt 31. mars 2016.

Eksterne lenker
---------------

* Hova riddarvecka

  


| * v
* d
* r
Gullspång kommune i Västra Götalands län i Sverige |
| --- |
| Gullspång **·** Hova **·** Otterbäcken **·** Skagersvik |  |

|  |  |
| --- | --- |
| Oppslagsverk/autoritetsdata | GeoNames **·** MusicBrainz
 |
**Jo Jonsen Lunde** (*noen steder nevnt som **Jon***; født 13. november 1796 i Trysil, død 12. august 1851) var lokalpolitiker, underoffiser, og gårdbruker på gården Vestre Lunde i Innbygda i Trysil. Han var i årene 1841–1843 ordfører i Trysil.

Han var født på gården østre Lunde (Kveen). Broren Erik Johnsen Kveen ble lærer, og var ordfører i årene 1867–1871.

Jo giftet seg i 1824 med Marte Olsdatter, og i 1833 kjøpt han hennes hjemgård Vestre Lunde (Pernup), og drev den til sin død. Han omtales som «overjeger», en underoffiserstittel som inntil 1887 tilsvarte korporal. Han bygget en ny hovedbygning på gården, en av de første to-etasjes våningshusene i Trysil. Deler av innboet er også snekret av ham.

Ved konstitueringen av det første kommunestyret i Trysil i 1837 ble han valgt til revisor.
Ved siden av gården og kommunepolitikken var han også bestyrer av kornmagasinet i Trysil. Han var valgmann i 1814.

Se også
-------

* Liste over ordførere i Trysil

Referanser
----------

1. 1 2 3  *Trysil-boka : bidrag til bygdens historie. Bind 2 : Garder og slekter*. Trysilboknemnda. 1946. s. 325-329, 368.
2. ↑  Christophersen, Bjørn (1978). *Forsvarets gamle underoffisersstand*. Oslo: Gyldendal. s. 11. ISBN 8205111502.
3. ↑  *Trysil-boka : bidrag til bygdens historie. Bind 4 : Alminnelig del; første halvbind*. Trysilboknemnda. 1964. s. 167.
4. ↑  Wasberg, Gunnar Christie (1995). *Fra kornmagasin til pengehusholdning og sparebank*. [Statkorn]. s. 239. ISBN 8299056152.
5. ↑  *Riksforsamlingens forhandlinger*. Kristiania: Grøndahl & Søns Boktrykkeri. 1914. s. 198.

  


|  |  |
| --- | --- |
| Oppslagsverk/autoritetsdata | Geni
 |
Barbours Cut containerterminal ved Houston Ship Channe  Foto: U.S. Army Corps of Engineers 
**Houston Ship Channel** i Houston, Texas er en del av havna i Houston, en av USAs travleste havner. Skipskanalen er en kanalisering av elva Buffalo Bayou, som har sine kilder 50 kilometer vest for Houston, og har blitt brukt til å transportere varer til Mexicogolfen i hvert fall siden 1836. Nærheten til oljefeltene i Texas førte til etablering av mange oljeraffinerier langs vannveien, så som ExxonMobils anlegg i Baytown på østbredden av San Jacinto River, som er en del av kanalen.

Houston Ship Channel har flere ganger vært utvidet og gjort dypere for å kunne ta imot stadig større skip. Kanalen kan for tiden ta skip som er 161 meter lange og 14 meter brede, og den er 80 kilometer lang. Øyene som ligger i kanalen er en del av det pågående utvidelsesprosjektet. De er dannet av jord som er hentet opp under mudringen i kanalløpet, og sumpene og fugleøyene er en del av miljøansvaret som er pålagt Houstons havnevesen.

Eksterne lenker
---------------

* Port of Houston Authority

|  |  |
| --- | --- |
| Oppslagsverk/autoritetsdata | Store norske leksikon **·** Encyclopædia Britannica **·** VIAF **·** LCCN **·** GeoNames
 |